
PATVIRTINTA

Šakių rajono savivaldybės administracijos 

direktoriaus 2015 m. spalio 2 d.

įsakymu Nr. AT-993
BENDROJO SKYRIAUS LENGVOJO AUTOMOBILIO VAIRUOTOJO
PAREIGYBĖS APRAŠYMAS

I. BENDROJI DALIS

 


1. Bendrojo skyriaus lengvojo automobilio vairuotojo pareigybė reikalinga prižiūrėti ir eksploatuoti rajono savivaldybės administracijos direktoriaus įsakymu priskirtus lengvuosius automobilius, aprūpinti transportu rajono savivaldybės administracijos struktūrinių padalinių valstybės tarnautojus ir darbuotojus, dirbančius pagal darbo sutartį. Lengvojo automobilio vairuotoją priima į darbą ir atleidžia iš jo savivaldybės administracijos direktorius.
2. Bendrojo  skyriaus lengvojo automobilio vairuotojas yra darbuotojas, dirbantis pagal darbo sutartį.

3. Darbuotojas, einantis šias pareigas, turi atitikti šiuos reikalavimus:


3.1. turi turėti  ne mažesnį kaip vidurinį išsilavinimą, būti ne jaunesnis kaip 18 metų, turėti  įgytą profesinę vairuotojo kvalifikaciją ir medicinos įstaigos išduotą leidimą dirbti tą darbą;


3.2 būti susipažinęs su rajono savivaldybės tarybos sprendimais, mero potvarkiais, administracijos direktoriaus įsakymais, skyriaus nuostatais;
   3.3. būti pareigingam, darbščiam, sąžiningam, gebėti bendrauti.

4. Darbuotojas, einantis šias pareigas, privalo mokėti, žinoti ir išmanyti:


4.1. techninės priežiūros tvarką ir priemones, jos atlikimo nuoseklumą ir terminus;

4.2. užtikrinti lengvojo automobilio techninę ir sanitarinę būklę, švarą;

4.3. kuro ir tepalų klasifikaciją, savybes ir sunaudojimo normas;

4.4. pirmosios medicinos pagalbos suteikimo būdus ir priemones;

4.5. žinoti ir vykdyti kelių eismo ir saugos, vežant žmones, reikalavimus.

II. DARBUOTOJO, EINANČIO ŠIAS PAREIGAS, FUNKCIJOS

                     5. Eksploatuoja rajono savivaldybės administracijos direktoriaus įsakymu priskirtą automobilį arba automobilius ir aprūpinti transportu paskirtus rajono savivaldybės administracijos struktūrinių padalinių tarnautojus ir darbuotojus.


6. Užtikrina, kad priskirti lengvieji automobiliai būtų techniškai tvarkingi, aprūpinti reikalingomis priemonėmis (vaistinėlė, gesintuvas ir t.t.) ir vykdo jų priežiūrą, (priskirtas transporto priemones laikyti švarias ir tvarkingas).

7. Paruošia automobilius techninei apžiūrai.

8. Tvarko kelionės lapus.

9.  Atsiskaito už sunaudotą kurą su rajono  savivaldybės  administracijos  Centralizuotos buhalterijos  skyriumi.

10. Laikosi garažo sanitarinių, priešgaisrinių, elektrosaugos bei saugos darbe reikalavimų.

11.  Laikosi kelių eismo taisyklių reikalavimų.

12. Informuoja  skyriaus vedėją apie automobilio gedimus, jei jie smulkūs, stengiasi juos pašalinti.
13. Vykdo rajono savivaldybės mero, administracijos direktoriaus, jų pavaduotojų pavedimus.

14. Saugo priskirtų automobilių dokumentus. Iš anksto praneša skyriaus vedėjui apie automobilio draudimo poliso, techninės apžiūros talono baigimosi terminą.


15. Vairuodamas transporto priemonę, būna švariai ir tvarkingai apsirengęs.


16. Vykdo kitus nenuolatinio pobūdžio Bendrojo skyriaus vedėjo pavedimus.

III. ATSAKOMYBĖ IR ATSKAITOMYBĖ


17. Bendrojo skyriaus lengvojo automobilio vairuotojas atsako už:


17.1. skyriaus veiklos nuostatuose ir šiame pareigybės aprašyme nustatytų funkcijų bei užduočių neatlikimą ar netinkamą atlikimą;


17.2. kelių eismo saugumo reikalavimų, rajono savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;


17.3. žalą, padarytą dėl savo kaltės ar neatsargumo.


17.4. saugų keleivių vežimą visą kelionės laiką;


17.5. automobilio vairavimą neblaiviam ar apsvaigus nuo narkotinių medžiagų;

18. Bendrojo skyriaus lengvojo automobilio vairuotojas tiesiogiai pavaldus Bendrojo skyriaus vedėjui. 

